
	[bookmark: nev]MÁZI ORSOLYA
Andragógia
BA, 3. félév
Zsigmond Király Főiskola

	






Témavezető:
	Laki Ildikó
főiskolai adjunktus, ZSKF




Kultúra és/vagy politika Magyarországon, az elmúlt húsz év tükrében. Finanszírozás, értékek, társadalmi kérdések



Dolgozatom rövid áttekintés kíván lenni a hazai kultúra különböző – elsősorban - finanszírozási kérdéseiről. Munkám során egyfelől vizsgáltam a kultúra általános kérdéseit, a kulturális tevékenységek alapvető tulajdonságait, illetve az előadó-művészeti törvény előnyeinek, hátrányainak tárgykörét. Másfelől vizsgáltam a színházak jelenlegi helyzetét, különösen a belső finanszírozási rendszert, az állami források csökkenésének okait, illetve a támogatások sokszínű formáinak részletes keresésével, valamint esetleges hiányosságainak feltárásával a színházi intézményekre gyakorolt pénzügyi hatást. Kérdésként vetettem fel, hogy a mai társadalomnak, gazdaságnak miért érdeke a kulturális intézmények, így például a színházak további működtetése, továbbá azt is kérdésként vetődött fel bennem, hogy a csökkenő állami támogatások okán az egyes szakemberekben kialakult közös aggodalom jogosnak mutatkozik-e. (A színházak a jövőbeli önfenntartó intézményekké való átalakulásának kérdésköre igen aggasztó tényező a szakmában.)
Dolgozatom során különböző szakirodalmakra támaszkodtam, illetve néhány interjúra, amelyeket neves színházi szakemberekkel folytattam.
Célom egy átfogó kép alkotása a jelen kor kulturális helyzetéről, a színházak jelenlegi finanszírozási állapotáról.
A munka befejeztével megállapításra került, hogy a színház az a szféra a kultúrában, mely – ha nem is egészében, de - túlélte a rendszerváltást. Ha összehasonlítjuk a jelenlegi és a rendszerváltáskor jellemző színházi támogatásokat, akkor azt a következtetést lehet levonni, hogy a kultúra jelenleg is komoly finanszírozásban részesül, köztük a színház intézményrendszere.




